Drie arende - en Grace is gesamentlik voor | Maroela Media
Branden Grace – SA se voorste ná eerste ronde (Foto: Facebook)
Hy het drie arende, almal by syfervyf putjies, aangeteken en is met 65 saam met Chase Koepka die voorloper na die eerste ronde en nou selfs ŉ groter gunsteling om die titel te wen.
Koepka, jonger broer van die major-wenner Brooks, was vroeg-vroeg die voorloper in die klubhuis. Dit was ŉ verrassing, want die 23-jarige, onbekend in die belangrike gholfreekse, het pas maar gekwalifiseer om in 2018 in die Europese reeks te speel.
Koepka het, soos Branden Grace, ook 32 houe oor die eerste nege gespeel, maar het net een hou aan syfer afgestaan en drie voëltjies en ŉ arend behaal, teenoor Grace se twee arende, twee voëltjies en twee brouhoue by die derde en die sewende.
Oor die tweede nege het Grace egter meer bestendig gespeel, sy derde arend en ŉ voëltjie aangeteken en 33 aangeteken vir sy 65.
Koepka het oor die tweede nege ook bestendig gespeel en vier voëltjies en een brouhou vir 33 op sy kaart ingevul.
Dit is egter, gesien Koepka se gebrek aan ervaring, onwaarskynlik dat hy vorentoe in die toernooi ŉ bedreiging sal wees – maar ŉ belowende toekoms lê ongetwyfeld vir hom en wink.
Suid-Afrika se ander vernaamste hoop benewens Grace, Charl Schwartzel, het die toernooi goed begin. Hy is op drie oor ná die eerste ronde nadat hy op die eerste en die syfer vyfde agt houe afgestaan het en toe oor die tweede nege vyf voëltjies en ŉ brouhou vir 32 ingevul het.
Schwartzel se mede-major-wenner Retief Goosen het ook drie onder aangeteken, terwyl Ernie Els, wat erken hy was effens verroes, een minder as syfer gespeel het. Die Kanadese major-wenner Mike Weir was na 73 houe in die klubhuis – en Trevor Immelman, wat saam met die twee gespeel het, het weer teleurgestel en is met sy 79 gesamentlik vyfde laaste.
Vir volledige tellings en ontledings, klik op die skakel
Al wat ek sal se. N swak veld wat hier speel. Meeste van hierdie spelers al jare oor die wal, en die jonges, nererns onder enige ranglys. Regtig.